
Ministru kabineta rīkojums Nr. 181
Rīgā 2023. gada 6. aprīlī (prot. Nr. 17 9. §)
Par Aizsardzības ministrijas padotībā esošās Pulkveža Oskara Kalpaka profesionālās vidusskolas statusa noteikšanu
· 1. Saskaņā ar Profesionālās izglītības likuma 16.1 panta ceturto daļu un pārejas noteikumu 31. punktu, kā arī ņemot vērā Profesionālās izglītības likuma 16.1 panta pirmo un piekto daļu, noteikt, ka Pulkveža Oskara Kalpaka profesionālajai vidusskolai ir profesionālās izglītības iestādes statuss – profesionālā vidusskola.
· 2. Šā rīkojuma 1. punktā minētajai izglītības iestādei, nosakot profesionālās vidusskolas statusu, nosaukums netiek mainīts.

